Ministru kabineta noteikumu projekta **„** **Noteikumi par vides aizsardzības valsts statistikas pārskata veidlapām”** sākotnējās ietekmes novērtējuma ziņojums **(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, jo 2015. gada 4. jūnijā tika pieņemts jauns Statistikas likums, kas stājās spēkā 2016. gada 1. janvārī. Likums nosaka, ka Ministru kabinets līdz 2017. gada 31. maijam izdod jaunā redakcijā Ministru kabineta 2008. gada 22. decembra noteikumus Nr. 1075 "[Noteikumi par vides aizsardzības valsts statistikas pārskatu veidlapām](http://likumi.lv/ta/id/185796-noteikumi-par-vides-aizsardzibas-valsts-statistikas-parskatu-veidlapam)". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd ir spēkā 2008.gada 22.decembra noteikumi Nr.1075 „Noteikumi par vides aizsardzības valsts statistikas pārskatu veidlapām”. Noteikumu projekts nosaka vides aizsardzības valsts statistikas pārskatu veidlapas - "Nr.2 - Ūdens. Pārskats par ūdens resursu lietošanu", "Nr.2 - Gaiss. Pārskats par gaisa aizsardzību", "Nr. 3 - Atkritumi. Pārskats par atkritumiem", to aizpildīšanas un iesniegšanas kārtību. 2. Atbilstoši Statistikas likumā noteiktajam, noteikumu projekts Ministru kabinetam jāizdod līdz 2017. gada 31. maijam. 3. Tiek veikti nelieli redakcionāli precizējumi noteikumu pielikumos, proti noteikumu 1. pielikuma “Veidlapa "Nr.2 – Ūdens. Pārskats par ūdens resursu lietošanu"”, tabulās “E Paliekošais piesārņojums tonnas/gadā”, “Tabulas E turpinājums”, “I-1 Operatora veiktā pieņemošo ūdeņu kvalitātes monitoringa rezultāti augšpus no emisijas vietas” un “I-2 Operatora veiktā pieņemošo ūdeņu kvalitātes monitoringa rezultāti lejpus no emisijas vietas” precizētas ailes attiecībā uz fosfātu fosforu, amonija slāpekli un nitrātu slāpekli.   Noteikumu 2. pielikuma 4. tabulā “Kurināmā izlietojums”, ņemot vērā Valsts vides dienesta un Latvijas vides ģeoloģijas un meteoroloģijas centra priekšlikumus, dzēsta 9.kolonna attiecībā uz kurināmā koeficientu.  Noteikumu 4. pielikuma “Veidlapas "Nr.2 - Ūdens. Pārskats par ūdens resursu lietošanu" aizpildīšanas  kārtība” 7.3., 11.5 un 12.5. punktā precizēta informācija attiecībā uz fosfātu fosforu, amonija slāpekli un nitrātu slāpekli. |
| 3. | Projekta izstrādē iesaistītās institūcijas | * Vides aizsardzības un reģionālās attīstības ministrija, kas sagatavoja noteikumu projektu, * Valsts SIA „Latvijas Vides, ģeoloģijas un meteoroloģijas centrs”, Valsts vides dienests - kas iesniedza priekšlikumus noteikumu projekta izstrādes laikā.   Noteikumu projekta izstrādē netika organizēta darba grupa. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * operatorus, kuriem nepieciešamas saņemt A vai B kategorijas atļaujas piesārņojošu darbību veikšanai * fiziskas un juridiskas personas un operatorus, kuriem nepieciešamas saņemt ūdens resursu lietošanas atļaujas * operatorus, kuriem nepieciešams saņemt atkritumu apsaimniekošanas atļaujas. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības; nenosaka papildu administratīvo slogu institūcijām un anotācijas II sadaļas 1.punktā minētajiem sabiedrības mērķgrupas pārstāvjiem. |
|  | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Personas, uz kurām attiecas noteikumu projektā iekļautie nosacījumi, kā arī pārējā sabiedrība tika informēta par noteikuma projekta izstrādi, kad noteikumu projekts tika ievietots publiskai apspriešanai Vides aizsardzības un reģionālās attīstības ministrijas tīmekļa vietnē 201\_\_.gada \_\_.\_\_\_\_\_\_\_\_\_\_. |
| 2. | Sabiedrības līdzdalība projekta izstrādē | Noteikumu projekts publicēts Vides aizsardzības un reģionālās attīstības tīmekļa vietnē [www.varam.gov.lv](http://www.varam.gov.lv).. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | * Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”. * Valsts Vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzama noteikumu projekta ietekme uz valsts pārvaldes funkcijām.  Saskaņā ar noteikumu projektu netiek plānota jauna institūciju izveide, esošo institūciju likvidācija vai reorganizācijā, kā arī netiek prognozēta ietekme uz institūcijas cilvēkresursiem. |
| 3. | Cita informācija | Nav |

**Anotācijas III, IV, V sadaļa – projekts šo jomu neskar**

Ministru prezidents M.Kučinskis

Vides aizsardzības un reģionālās

attīstības ministrs K. Gerhards

Iesniedzējs:

vides aizsardzības un reģionālās

attīstības ministrs K. Gerhards

Vīza:

valsts sekretārs R. Muciņš

05.12.2016 12:40

Z. Balode

67026578, [zita.balode@varam.gov.lv](mailto:zita.balode@varam.gov.lv)